
1. PRIJEDLOG ODLUKE EUROPSKOG PARLAMENTA
o razrješnici za izvršenje proračuna Europskog nadzornog tijela za osiguranje i strukovno mirovinsko osiguranje za financijsku godinu 2022.
(2023/2153(DEC))
Europski parlament,
–	uzimajući u obzir završnu godišnju računovodstvenu dokumentaciju Europskog nadzornog tijela za osiguranje i strukovno mirovinsko osiguranje za financijsku godinu 2022.,
–	uzimajući u obzir godišnje izvješće Revizorskog suda o agencijama EU-a za financijsku godinu 2022., kojemu su priloženi odgovori agencija[footnoteRef:1], [1:  SL C C/2023/594, 27.10.2023.] 

–	uzimajući u obzir izjavu o jamstvu[footnoteRef:2] u pogledu pouzdanosti računovodstvene dokumentacije te zakonitosti i pravilnosti temeljnih transakcija koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2022., [2:  SL C C/2023/112, 12.10.2023.] 

–	uzimajući u obzir preporuku Vijeća od ... veljače 2024. o razrješnici koju Nadzorno tijelo treba dobiti za izvršenje proračuna za financijsku godinu 2022. (00000/2024 – C9‑0000/2024),
–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:3], a posebno njezin članak 70., [3:  SL L 193, 30.7.2018., str. 1.] 

–	uzimajući u obzir Uredbu (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europskog nadzornog tijela za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ[footnoteRef:4], a posebno njezin članak 64., [4:  SL L 331, 15.12.2010., str. 48.] 

–	uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća[footnoteRef:5], a posebno njezin članak 105., [5:  SL L 122, 10.5.2019., str. 1.] 

–	uzimajući u obzir članak 100. Poslovnika i Prilog V. Poslovniku,
–	uzimajući u obzir izvješće Odbora za proračunski nadzor (A9‑0000/2024),
1.	daje razrješnicu izvršnom direktoru Europskog nadzornog tijela za osiguranje i strukovno mirovinsko osiguranje za izvršenje proračuna Nadzornog tijela za financijsku godinu 2022. / odgađa svoju Odluku o razrješnici izvršnom direktoru Europskog nadzornog tijela za osiguranje i strukovno mirovinsko osiguranje za izvršenje proračuna Nadzornog tijela za financijsku godinu 2022.;
2.	iznosi svoje primjedbe u Rezoluciji u nastavku;
3.	nalaže svojoj predsjednici da ovu Odluku i Rezoluciju, koja je njezin sastavni dio, proslijedi izvršnom direktoru Europskog nadzornog tijela za osiguranje i strukovno mirovinsko osiguranje, Vijeću, Komisiji i Revizorskom sudu te da ih da na objavu u Službenom listu Europske unije (serija L).

[bookmark: _Toc157410049]2. PRIJEDLOG ODLUKE EUROPSKOG PARLAMENTA
o zaključenju poslovnih knjiga Europskog nadzornog tijela za osiguranje i strukovno mirovinsko osiguranje za financijsku godinu 2022.
(2023/2153(DEC))
Europski parlament,
–	uzimajući u obzir završnu godišnju računovodstvenu dokumentaciju Europskog nadzornog tijela za osiguranje i strukovno mirovinsko osiguranje za financijsku godinu 2022.,
–	uzimajući u obzir godišnje izvješće Revizorskog suda o agencijama EU-a za financijsku godinu 2022., kojemu su priloženi odgovori agencija[footnoteRef:6], [6:  SL C C/2023/594, 27.10.2023.] 

–	uzimajući u obzir izjavu o jamstvu[footnoteRef:7] u pogledu pouzdanosti računovodstvene dokumentacije te zakonitosti i pravilnosti temeljnih transakcija koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2022., [7:  SL C C/2023/112, 12.10.2023.] 

–	uzimajući u obzir preporuku Vijeća od ... veljače 2024. o razrješnici koju Nadzorno tijelo treba dobiti za izvršenje proračuna za financijsku godinu 2022. (00000/2024 – C9‑0000/2024),
–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:8], a posebno njezin članak 70., [8:  SL L 193, 30.7.2018., str. 1.] 

–	uzimajući u obzir Uredbu (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europskog nadzornog tijela za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ[footnoteRef:9], a posebno njezin članak 64., [9:  SL L 331, 15.12.2010., str. 48.] 

–	uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća[footnoteRef:10], a posebno njezin članak 105., [10:  SL L 122, 10.5.2019., str. 1.] 

–	uzimajući u obzir članak 100. Poslovnika i Prilog V. Poslovniku,
–	uzimajući u obzir izvješće Odbora za proračunski nadzor (A9‑0000/2024),
1.	odobrava zaključenje poslovnih knjiga Europskog nadzornog tijela za osiguranje i strukovno mirovinsko osiguranje za financijsku godinu 2022. / odgađa zaključenje poslovnih knjiga Europskog nadzornog tijela za osiguranje i strukovno mirovinsko osiguranje za financijsku godinu 2022.;
2.	nalaže svojoj predsjednici da ovu Odluku proslijedi izvršnom direktoru Europskog nadzornog tijela za osiguranje i strukovno mirovinsko osiguranje, Vijeću, Komisiji i Revizorskom sudu te da je da na objavu u Službenom listu Europske unije (serija L).


[bookmark: _Toc157410050]3. PRIJEDLOG REZOLUCIJE EUROPSKOG PARLAMENTA
s primjedbama koje su sastavni dio Odluke o razrješnici za izvršenje proračuna Europskog nadzornog tijela za osiguranje i strukovno mirovinsko osiguranje za financijsku godinu 2022.
(2023/2153(DEC))
Europski parlament,
–	uzimajući u obzir svoju Odluku o razrješnici za izvršenje proračuna Europskog nadzornog tijela za osiguranje i strukovno mirovinsko osiguranje za financijsku godinu 2022.,
–	uzimajući u obzir članak 100. Poslovnika i Prilog V. Poslovniku,
–	uzimajući u obzir izvješće Odbora za proračunski nadzor (A9‑0000/2024),
A.	budući da je prema izvještaju o prihodima i rashodima[footnoteRef:11] Europskog nadzornog tijela za osiguranje i strukovno mirovinsko osiguranje („Nadzorno tijelo”) njegov konačni proračun za financijsku godinu 2022. iznosio 34 571 120 EUR, što je povećanje od 5,27 % u odnosu na 2021. godinu; budući da se Nadzorno tijelo financira iz doprinosa Unije (12 932 000 EUR, što odgovara udjelu od 37,40 %) i doprinosa nacionalnih nadzornih tijela država članica (21 076 120 EUR, što odgovara udjelu od 60,96 %); [11:  SL C 38, 31.1.2023., str. 78.] 

B.	budući da je Revizorski sud u svojem izvješću o godišnjoj računovodstvenoj dokumentaciji Europskog nadzornog tijela za osiguranje i strukovno mirovinsko osiguranje za financijsku godinu 2022. („izvješće Revizorskog suda”) izjavio da je dobio razumno jamstvo da je godišnja računovodstvena dokumentacija Nadzornog tijela pouzdana te da su temeljne transakcije zakonite i pravilne;
Upravljanje proračunom i financijama
1.	sa zadovoljstvom napominje da je praćenje proračuna tijekom financijske godine 2022. rezultiralo stopom izvršenja proračuna od 99,46 %, što je smanjenje od 0,52 % u odnosu na 2021.; međutim primjećuje da je stopa izvršenja odobrenih sredstava za plaćanje iznosila 92,07 %, što je povećanje od 12,95 % u odnosu na 2021.;
Uspješnost
2.	prima na znanje da Nadzorno tijelo primjenjuje određene mjere, kao što su ključni pokazatelji uspješnosti, za procjenu dodane vrijednosti svojih aktivnosti te druge mjere za poboljšanje upravljanja proračunom; prima na znanje da je Nadzorno tijelo 2022. postavilo 17 strateških ciljnih vrijednosti za uspješnost u sedam glavnih područja rada; sa zadovoljstvom prima na znanje da je Nadzorno tijelo ostvarilo ili premašilo tih15 ciljeva, dok cilj drugih dvaju ključnih pokazatelja uspješnosti nije bio primjenjiv za izvješćivanje zbog svoje ovisnosti o zakonodavnim rokovima Akta o digitalnoj operativnoj otpornosti (DORA) i tehnološkim poremećajima;
3.	prima na znanje da su 342 proizvoda i usluga, koji čine 91 % ukupnog broja, isporučena u skladu s planom Nadzornog tijela, pri čemu je za dodatnih 20 proizvoda i usluga došlo do manjih kašnjenja, a 13 proizvoda i usluga nije ostvareno, često zbog ovisnosti o rokovima za donošenje zakonodavnih odluka (npr. revizija Direktive Solventnost II) ili o tehnološkom razvoju na tržištu te zbog drugih prioriteta; pohvaljuje Nadzorno tijelo za povećanje angažmana u predavanjima sa 167 u 2021. na 214 u 2022.;
4.	prepoznaje brojna postignuća Nadzornog tijela 2022. koje je u velikoj mjeri ispunilo svoje zadaće u područjima konvergencije nadzora, zaštite potrošača i financijske stabilnosti; posebno prima na znanje da je Nadzorno tijelo provelo svoje prvo testiranje otpornosti institucija za strukovno mirovinsko osiguranje na klimatske promjene kako bi steklo uvid u učinke okolišnih rizika na europski sektor mirovinskog osiguranja, koje je podvrgnuto provedbenim tehničkim standardima Komisije kojima se utvrđuju zahtjevi za nadzorno izvješćivanje i objavljivanje u skladu s Direktivom Solventnost II, te je objavilo niz dokumenata, izvješća i smjernica o uključivanju rizika za održivost u upravljanje rizicima (re)osiguratelja i strukovnih mirovinskih fondova i dalo doprinos i tehničke savjete suzakonodavcima u zakonodavnom postupku u pogledu Akta o umjetnoj inteligenciji i Akta o digitalnoj operativnoj otpornosti (DORA); pohvaljuje Nadzorno tijelo za njegove različite inicijative i mjere u području digitalne transformacije, čime se podupiru ciljevi strategije Unije za digitalne financije, uključujući kroz doprinos, zajedno s nekoliko dionika kao što je Europski sveučilišni institut, uspostavi „Akademije EU-a za nadzor digitalnih financija”;
5.	prima na znanje da je Nadzorno tijelo prvi put iskoristilo niz ovlasti i alata koji su mu dodijeljeni u okviru Uredbe o EIOPA-i; u tom kontekstu prima na znanje da je Nadzorno tijelo 2022. izdalo preporuku Narodnoj banci Slovačke (NBS) nakon što je zaključilo da kršenje kapitalnih zahtjeva (koje je počinilo slovačko osiguravajuće društvo) nije riješeno na odgovarajući način iz perspektive nadzora; nadalje sa zabrinutošću prima na znanje da je Nadzorno tijelo utvrdilo da je Narodna banka Slovačke prekršila pravo Unije te je stoga Komisija izdala službeno mišljenje u kojem od Narodne banke Slovačke traži da poduzme mjere potrebne za usklađivanje s pravom Unije te je provedena istraga na temelju članka 22. Uredbe o EIOPA-i; poziva Nadzorno tijelo da o daljnjem postupanju i ishodu te istrage obavijesti tijelo nadležno za davanje razrješnice;
6.	prima na znanje da je Nadzorno tijelo doprinijelo osiguravanju financijske stabilnosti i zaštiti potrošača temeljitim praćenjem tržišta i procjenom učinka u novom kontekstu ničim izazvane i nezakonite ruske invazije na Ukrajinu i postupnog pooštravanja monetarne politike kao reakcije na rekordno visoke stope inflacije diljem Europe; pozdravlja pravodobnu objavu nadzornog izvješća o inflaciji 2022. s naglaskom na tome kako inflacija utječe na tehničke pričuve, ulaganja i potrebni solventni kapital;
Učinkovitost i rezultati
7.	prima na znanje da se europska nadzorna tijela međusobno koordiniraju, zajednički dijele i podupiru u mnogim područjima, kako u ključnim područjima poslovanja tako i u područjima potpore; pozdravlja činjenicu da su europska nadzorna tijela udružila snage u strateškim inicijativama kao što su razvoj softverskih aplikacija, mrežna infrastruktura i savjetovanje u području IT-a, među ostalim dijeljenjem istih dobavljača; u tom kontekstu prima na znanje strategiju Nadzornog tijela za računalstvo u oblaku koju je 2022. odobrilo Nadzorno tijelo zajedno s drugim dvama europskim nadzornim tijelima, drugim institucijama Unije i nacionalnim nadležnim tijelima, a čiji je cilj pružanje autonomnijih, automatiziranijih i samoposlužnih proizvoda koji služe stručnjacima Nadzornog tijela i nacionalnim nadležnim tijelima;
8.	pohvaljuje Nadzorno tijelo za ulaganja i dodjelu osoblja za projekte u području digitalne transformacije kako bi se, među ostalim, dosegle nove razine učinkovitosti automatiziranjem i racionalizacijom poslovnih procesa te poboljšanjem vremena potrebnog za stavljanje na tržište i suradnje unutar funkcija i među njima; u tom kontekstu pozdravlja projekte Nadzornog tijela provedene 2022. i usmjerene na poboljšanje sposobnosti analize podataka kako bi se postigao cilj pretvaranja Nadzornog tijela u potpuno digitalnu organizaciju koja se temelji na podacima;
9.	prima na znanje da je u pogledu svakodnevnih poslovnih praksi Nadzorno tijelo provelo niz mjera za povećanje troškovne učinkovitosti, kao što su hibridni model rada, dijeljenje ureda te moderna videokonferencijska rješenja koja su potaknula smanjenje poslovnih putovanja; prima na znanje da je Nadzorno tijelo, kako bi se očuvalo institucionalno znanje, stručnost i učinkovitost u izvršavanju osnovnih zadaća, dodatno unaprijedilo svoj integrirani sustav upravljanja talentima; poziva Nadzorno tijelo da tijelu nadležnom za davanje razrješnice dostavi podatke i brojke o učinku tog sustava;
10.	prima na znanje iz izvješća Revizorskog suda da je Nadzorno tijelo jedna od agencija koje imaju korporativni plan za poboljšanje energetske učinkovitosti i klimatske neutralnosti svojeg poslovanja te izdaju izjavu o okolišu (npr. o izvješćivanju o ugljičnom otisku) u okviru njihovih godišnjih izvješća o radu; nadalje pohvaljuje Nadzorno tijelo za dobivanje registracije u sustavu EMAS 2022. (sustav upravljanja okolišem i neovisnog ocjenjivanja Europske unije) u cilju dobivanja službene akreditacije EMAS-a 2023.;
Kadrovska politika
11.	prima na znanje da je 31. prosinca 2022. ostvareno 99 % plana radnih mjesta (jednako kao i 2021.) i da je zaposleno 137 privremenih djelatnika od ukupno 138 mjesta odobrenih u okviru proračuna Unije; prima na znanje da je, uz to, Nadzorno tijelo 2022. zaposlilo 36 ugovornih djelatnika i 24 upućena nacionalna stručnjaka;
[bookmark: _GoBack]12.	prima na znanje da je Nadzorno tijelo u pogledu rodne zastupljenosti za 2022. izvijestilo da je na srednjim i višim rukovodećim položajima te u njegovu Upravnom odboru bilo zaposleno 15 muškaraca (65,20 %) i 8 žena (34,80 %), dok je u ukupnom osoblju Nadzornog tijela bilo zaposleno 104 muškarca (53,60 %) i 90 žena (46,40 %);
13.	pozdravlja činjenicu da je Nadzorno tijelo 2022. nastavilo s provedbom strategije za raznolikost i uključivanje (donesene 2021.) i njezina detaljnog akcijskog plana putem inicijativa koje obuhvaćaju međusektorske mjere kao što su, među ostalim, suradnja s drugim institucijama, privlačenje i odabir raznolikije radne snage, sprečavanje diskriminacije, uznemiravanja, svjesne i nesvjesne pristranosti te praćenje podataka povezanih s raznolikošću i uključivošću; prima na znanje da je 2022. prijavljeno jedno navodno uznemiravanje, ali da je predmet zaključen bez daljnjih mjera jer, nakon preliminarne procjene, nisu pronađeni dokazi prima facie;
14.	pozdravlja činjenicu da je Nadzorno tijelo posvećeno poticanju i pružanju raznolikog i uključivog radnog okruženja prilagođenog i potrebama osoba s invaliditetom; u tom kontekstu prima na znanje da je 2022. imenovan interni koordinator i ambasador Nadzornog tijela za osobe s invaliditetom kako bi se dodatno ojačalo i usmjerilo pozornost na to konkretno područje te je provedena posebna anketa, kao i aktivnosti podizanja razine osviještenosti među osobljem i rukovodstvom;
15.	prima na znanje da je Nadzorno tijelo i dalje duboko predano poboljšanju dobrobiti osoblja i ravnoteže između poslovnog i privatnog života, pri čemu su pozitivni rezultati vidljivi u angažmanu i zadovoljstvu osoblja; prima na znanje da su ključna područja djelovanja uključivala fleksibilne radne uvjete, rad na daljinu, cjeloživotno usmjeravanje i razvoj karijere te programe za dobrobit i podupiruće upravljanje;
Javna nabava
16.	prima na znanje iz izvješća Revizorskog suda da je Nadzorno tijelo izvršilo plaćanja (ukupno 25 607 EUR) nakon isteka ugovora na temelju kojega je nabavilo telekomunikacijske usluge za mobilnu telefonsku komunikaciju na razdoblje od četiri godine (2017. – 2021.); prima na znanje zaključak Revizorskog suda da su ta plaćanja bila nepravilna; nadalje prima na znanje opažanje Revizorskog suda da je izmjena tog ugovora, potpisana u travnju 2022., u suprotnosti s točkom 1.1. Priloga I. Financijskoj uredbi;
17.	podsjeća na opaženje iz godišnjeg izvješća Revizorskog suda o agencijama Unije za 2021. o iznosu (288 125 EUR) koji je Nadzorno tijelo nepravilno uplatilo u pogledu ugovora o najmu svojih prostora; u tom kontekstu iz izvješća Nadzornog tijela o mjerama poduzetima u svjetlu preporuka tijela nadležnog za davanje razrješnice (razrješnica za 2021.) prima na znanje stajalište Nadzornog tijela da bi zanemarivanje ugovornih obveza imalo negativan pravni učinak te bi utjecalo na ugled Nadzornog tijela; prima na znanje iz izvješća Revizorskog suda da je rješenje tog opažanja i dalje otvoreno; poziva Nadzorno tijelo da poduzme sve potrebne napore pri pokretanju postupka javne nabave za novi ugovor o najmu kako bi se spriječio bilo kakav sukob između obveza propisanih ugovorom o najmu i relevantnih odredbi Financijske uredbe;
Postupanje u slučaju sukoba interesa i njihovo sprečavanje te transparentnost
18.	pozdravlja činjenicu da su, u skladu s pravnim zahtjevima Nadzornog tijela, životopisi članova nadzornog odbora i upravnog odbora Nadzornog tijela, životopis predsjednika i izvršnog direktora Nadzornog tijela te sažeci životopisa voditelja odjela Nadzornog tijela objavljeni na internetskim stranicama Nadzornog tijela; prima na znanje da su pojedinačne izjave o financijskim interesima i izjava o namjeri javno dostupne svakom članu upravnog odbora, svakom članu nadzornog odbora i višem rukovodstvu Nadzornog tijela; nadalje pozdravlja objavu sastanaka osoblja Nadzornog tijela s lobistima na internetskim stranicama Nadzornog tijela;
19.	pozdravlja činjenicu da je Nadzorno tijelo 2022. postrožilo svoja etička pravila za osoblje i druge koji nisu članovi osoblja u skladu s primjedbama Revizorskog suda iz izvješća Revizorskog suda o godišnjoj računovodstvenoj dokumentaciji Nadzornog tijela za 2021. u cilju očuvanja nepristranog, objektivnog i neovisnog donošenja odluka te brzog utvrđivanja i rješavanja svih mogućih sukoba interesa; u tom pogledu prima na znanje reviziju Poslovnika Nadzornog tijela, donošenje politike o neovisnosti i postupcima donošenja odluka kako bi se izbjegli sukobi interesa za osobe koje nisu članovi osoblja, odobrenje revidirane odluke o ocjeni predsjednika i izvršnog direktora te donošenje revizije etičkih pravila Nadzornog tijela za članove osoblja;
20.	kad je riječ o zviždačima, primjećuje da je 2022. jedan član osoblja izrazio zabrinutost zbog mogućeg slučaja nepravilnosti kojim se bavilo Nadzorno tijelo u skladu s primjenjivim pravilima; u tom kontekstu napominje da je Europski ured za borbu protiv prijevara (OLAF), koji je Nadzorno tijelo odmah obavijestilo, proveo procjenu te odbacio predmet na temelju činjenice da nije postojala dostatna sumnja za pokretanje istrage;
21.	pozdravlja činjenicu da je u srpnju 2022. nadzorni odbor revidirao Poslovnik te primijenio opažanje Revizorskog suda u pogledu prisutnosti članova nadzornog odbora koji su u sukobu interesa tijekom rasprava i glasovanja; nadalje, napominje da je upravni odbor Nadzornog tijela u prosincu 2022. odobrio revidiranu odluku o ocjeni predsjednika i izvršnog direktora, u skladu s primjedbama Revizorskog suda;
Unutarnja kontrola
22.	prima na znanje da je Nadzorno tijelo provelo godišnju procjenu svojeg okvira unutarnje kontrole, zaključivši da se sve komponente i načela provode i funkcioniraju kako je predviđeno, pri čemu su potrebna još neka poboljšanja zbog utvrđenih umjerenih nepravilnosti;
23.	primjećuje da je 2022. Služba za unutarnju reviziju objavila izvješće o reviziji provedenoj 2021. o „intervencijskim mjerama EIOPA-e”, koja je bila usmjerena na nacionalna nadležna tijela i tržišne subjekte u sektorima osiguranja i strukovnog mirovinskog osiguranja Unije; nadalje primjećuje da je Odbor za kontrolu kvalitete Nadzornog tijela objavio izvješće o preispitivanju pod nazivom „Pouke izvučene iz suradnje i interakcije između EIOPA-e i nacionalnih nadležnih tijela tijekom pandemije bolesti COVID-19”; poziva Nadzorno tijelo da tijelo nadležno za davanje razrješnice obavještava o provedbi preporuka koje su izdali Služba za unutarnju reviziju i Odbor za kontrolu kvalitete;
24.	sa zadovoljstvom prima na znanje da je Nadzorno tijelo 2022., uz obavljanje postojećih obveza, utvrdilo, pratilo i poduzelo mjere za ublažavanje učinaka rizika u pogledu nedostatka dostatnih kapaciteta za provedbu novih ovlasti i zadaća, nedostatka kvalificiranog osoblja s potrebnim kompetencijama zbog problema povezanih s privlačnosti i zapošljavanjem te u pogledu kibersigurnosnih prijetnji i kontinuiteta poslovanja;
25.	prima na znanje da je Nadzorno tijelo 2022. nastavilo rješavati preostale preporuke iz revizije nadzornih alata u području zaštite potrošača (2019. – 2020.); nadalje prima na znanje da je ta revizija rezultirala četirima preporukama koje riješene tako da je Služba za unutarnju reviziju službeno zaključila dvije preporuke u studenome 2021., dok su dvije preporuke službeno zaključene u lipnju 2022.;
Ostale primjedbe
26.	prima na znanje da je Nadzorno tijelo 2022., zajedno s drugim europskim nadzornim tijelima, izdalo upozorenja potrošačima u vezi s visokorizičnim i spekulativnim aktivnostima povezanima s mnogim vrstama kriptoimovine;
27.	prima na znanje iz odgovora Nadzornog tijela na pitanja tijela nadležnog za davanje razrješnice da se Nadzorno tijelo trenutačno koristi alatima Komisije za e-natječaj (e-natječaj, e-podnošenje ponuda, e-fakturiranje) te da je u međuvremenu uveden i alat za upravljanje javnom nabavom (PPMT) (od srpnja 2023.); pozdravlja činjenicu da natječajni postupci EIOPA-e uključuju zahtjeve za kriterije zelene javne nabave, ako je to moguće, i da ponuditelji EIOPA-e moraju potpisati, među ostalim, izjavu o usklađenosti s ekološkim i socijalnim obvezama;
28.	prima na znanje da je Nadzorno tijelo 2022. na svojim internetskim stranicama i društvenim mrežama objavilo rezultate svojeg rada u obliku izvješća, pri čemu je većina izvješća popraćena priopćenjem za medije; pozdravlja činjenicu da su u nekim slučajevima izvješća popraćena i sažecima, kratkim isječcima na društvenim mrežama ili kratkim razgovorima, kako bi se sadržaj objasnio na jednostavniji način;
°
°	°
29.	u vezi s drugim primjedbama koje su priložene Odluci o razrješnici i horizontalne su naravi upućuje na svoju Rezoluciju od [...] 2024.[footnoteRef:12] o uspješnosti, financijskom upravljanju i nadzoru agencija. [12:  Usvojeni tekstovi, P9_TA(2024)0000.] 

